Source: https://www.dubravka.sk/sk/Miestny-urad/Elektronicka-uradna-tabula-oznamy/Vseobecna-uradna-tabula/uzemny-plan-zony-dubravka-dubracentrum.html?ind=
Timestamp: 2019-05-27 08:22:07+00:00

Document:
Územný plán zóny Dúbravka - Dúbracentrum | dubravka.sk
Územný plán zóny Dúbravka - Dúbracentrum
Oznámenie o začatí obstarávania územnoplánovacej dokumentácie Územný plán zóny Dúbravka - Dúbracentrum, Bratislava
V súlade s § 19b ods. a) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov Mestská časť Bratislava – Dúbravka ako orgán územného plánovania podľa § 7a ods. 2 písm. b) zákona č. 377/1990 Zb. o hlavnom meste SR Bratislave a ako obstarávateľ územnoplánovacej dokumentácie zóny v rámci procesu prípravných prác oznamuje začatie obstarávania územnoplánovacej dokumentácie Územný plán zóny Dúbravka - Dúbracentrum, Bratislava. Obstaranie Územného plánu zóny Dúbravka - západný rozvoj, Bratislava v Mestskej časti Bratislava- Dúbravka je v súlade s § 17 stavebného zákona, v zmysle ktorého sú orgány územného plánovania povinné obstarať územnoplánovaciu dokumentáciu v súlade s potrebami územného rozvoja a starostlivosti o životné prostredie v primeranom a hospodárnom rozsahu.
Zámerom Mestskej časti Bratislava- Dúbravka je získanie záväzného dokumentu na zonálnej úrovni, ktorý spodrobní platný územný plán mesta v rozsahu a obsahu zodpovedajúcom § 12, § 13 a §23 stavebného zákona a ustanovení § 7, § 8 ods. 4 a § 13 vyhlášky MŽP SR č. 55/2001 Z. z. o územnoplánovacích podkladoch a územnoplánovacej dokumentácií.
Riešené územie Územného plánu zóny Dúbravka - západný rozvoj Bratislava v Mestskej časti Bratislava - Dúbravka o celkovej výmere cca 12,7 /ha je vymedzené:
- z východu Kpt. Jána Rašu, Saratovská ul. č. 14,
- z juhu Janka Alexyho, M.Sch. Trnavského, severný okraj ul. Galbavého,
- zo severu Saratovská ul. č. 3 a č.14,
- zo západu ul. Pod záhradami
Cieľom zahájených prípravných prác je sústrediť využiteľné územnoplánovacie podklady a ostatné relevatné podklady v riešenom území s určením ich záväznosti a vyhodnotením možnosti ich využitia. Dotknuté orgány štátnej správy, samosprávy, právnické a fyzické osoby, ktoré sa podieľajú na využití územia, ako aj verejnosť má v tejto fáze možnosť zapojiť sa do procesu prípravy obstarávania predmetného územného plánu zóny, poskytnúť relevantné podklady a formulovať svoje požiadavky, podnety, postrehy a odporúčania, ktoré by bolo možné využiť pri jeho obstarávaní. Tieto podklady a podnety je možné podať v termíne do 17.06.2019 písomnou formou do podateľne Miestneho úradu Mestskej časti Bratislava-Dúbravka, alebo poštou na adresu: Miestny úrad Bratislava–Dúbravka, Referát územného plánu, Žatevná2, 844 02 Bratislava.
Riešené územie na podklade katastrálnej mapy (1,3 MB)
Hranica riešeného územia – priestorové zobrazenie (1,3 MB)
Hranica riešeného územia na podklade ÚPN (822 kB)

References: § 19
 § 7
 § 17
 § 12
 § 13
 §23
 § 7
 § 8
 § 13